**BILJEŠKE UZ FINANCIJSKE IZVJEŠTAJE**

**ZA RAZDOBLJE 01.01. – 31.12.2020.**

**Zagreb, 01.02.2021.**

|  |  |
| --- | --- |
| Naziv obveznika: | **HRVATSKI ZAVOD ZA JAVNO ZDRAVSTVO** |
| Sjedište: | **10000 ZAGREB** |
| Adresa: | **ROCKEFELLEROVA 7** |
| Šifra županije/grada/općine: | **133** |
| RKP broj: | **26346** |
| Matični broj: | **03270963** |
| OIB: | **75297532041** |
| Razina: | **11** |
| Razdjel: | **096** |
| Šifra djelatnosti: | **8622** |
| Oznaka razdoblja: | **2020-12** |

**BILJEŠKE UZ FINANCIJSKE IZVJEŠTAJE**

**ZA RAZDOBLJE OD 01. SIJEČNJA DO 31. PROSINCA 2020. GODINE**

Hrvatski zavod za javno zdravstvo je javna ustanova osnovana od strane osnivača – Republike Hrvatske.

Kao proračunski korisnik obveznik je vođenja proračunskog računovodstva te obveznik poreza na dodanu vrijednost u dijelu poslova koje obavlja. Financira se iz proračuna te drugih izvora financiranja.

Financijsko izvještavanje provodi se temeljem Pravilnika o financijskom izvještavanju u proračunskom računovodstvu (NN 3/15, 93/15, 135/15, 2/17, 28/17, 112/18 i 126/19).

**IZVJEŠTAJ O PRIHODIMA I RASHODIMA, PRIMICIMA I IZDACIMA – Obrazac PR-RAS**

**AOP 001 PRIHODI POSLOVANJA**

Prihodi poslovanja u ovom izvještajnom razdoblju iznose 318.640.746 kn i veći su za 69% u odnosu na isto razdoblje prošle godine.

**AOP 031 NAKNADE ZA PRIPREĐIVANJE IGARA NA SREĆU**

Prihodi od igara ostvareni su u iznosu od 6.730.00 kn i manji su za 7,80%.

Zavodu su sredstva dodjeljena temeljem Ugovora s Ministarstvom zdravstva za 2021. godinu i Uredbe o kriterijima za utvrđivanje korisnika i načinu raspodjele dijela prihoda od igara na sreću za 2021. godinu. Sredstvima se financira provedba aktivnosti koje doprinose borbi protiv zlouporabe droga i svih drugih oblika ovisnosti, aktivnosti psihosocijalne pomoći i podrške te aktivnosti promicanja razvoja sporta.

**AOP 049 POMOĆI OD MEĐUNARODNIH ORGANIZACIJA TE INSTITUCIJA I TIJELA EU**

Ostvareni prihodi iznose 5.400.363 kn i veći su za 7,4%. Promjene u odnosu na isto razdoblje prošle godine nastale su kod:

* AOP 050 Tekuće pomoći od međunarodnih organizacija koji su manji 22% u odnosu na prošlu godinu, a odnose se na prihode od provedbe projekata Svjetske zdravstvene organizacije te primljene donacije u naravi (testovi na COVID-19)
* AOP 052 Tekuće pomoći od institucija i tijela EU koje su veće za 3%, a odnose se na prihode od provedbe projekata iz EU fondova te refundacija putnih troškova od strane EK
* AOP 053 Kapitalne pomoći od institucija i tijela EU koje su veće za 296.249 kn i odnose se na opremu nabavljenu iz sredstava projekata EU (Živjeti zdravo 85% i Join Action on Vaccination)

**AOP 057 TEKUĆE POMOĆI OD IZVANPRORAČUNSKIH KORISNIKA**

Ostvareni prihodi manji su za 70,90%, a sastoje se od potpora za sufinanciranje pripravničkog staža u okviru mjera za stjecanje prvog radnog iskustva/pripravništva (nacionalna komponenta) te refundacija troškova sistematskog pregleda od HZZO-a.

**AOP 066 POMOĆI TEMELJEM PRIJENOSA EU SREDSTAVA**

Ostvareni prihod iznosi 52.052 kn i manji je za 87,80%, a čine ga sredstva primljena od Hrvatskog zavoda za zapošljavanje kao potpora za sufinanciranje pripravničkog staža u okviru mjera za stjecanje prvog radnog iskustva/pripravništva (EU komponenta).

**AOP 069 PRIJENOSI IZMEĐU PRORAČUNSKIH KORISNIKA ISTOG PRORAČUNA**

Prihodi su veći za 701.881 kn u odnosu na isto razdoblje prošle godine, a čine ih:

* AOP 070 Tekući prijenosi između proračunskih korisnika istog proračuna:

- donacija Ravnateljstva civilne zaštite (zaštitne odjeće, obuće testova na COVID-19, dezinfekcijskih sredstava) 193.304 kn

- refundacija Hrvatske agencije za hranu i poljoprivredu u okviru provedbe Sheme školskog voća, povrća, mlijeka i mliječnih proizvoda 23.275 kn

- refundacija Ministarstva znanosti i obrazovanja troškova prijave na kongres zbog otkazivanja 7.151 kn

- refundacija Ministarstva zaštite okoliša i energetike za putne troškove 600 kn

* AOP 072 Tekući prijenosi između proračunskih korisnika istog proračuna temeljem prijenosa EU sredstava:

 – prijenos Hrvatske agencije za hranu i poljoprivredu u okviru provedbe Sheme školskog voća, povrća, mlijeka i mliječnih proizvoda 93.100 kn

- prijenos Ministarstva zaštite okoliša i energetike sredstva 85% iznosa sredstava projekta ''Ublažavanje negativnih utjecaja klimatskih promjena na obradu voda površinskih akumulacija pri dobivanju vode za ljudsku potrošnju flokulacijom i ozoniranjem“ 416.751 kn

* AOP 073 Kapitalni prijenosi između proračunskih korisnika temeljem prijenosa EU sredstava - prijenos Ministarstva zaštite okoliša i energetike sredstva 85% iznosa sredstava projekta ''Ublažavanje negativnih utjecaja klimatskih promjena na obradu voda površinskih akumulacija pri dobivanju vode za ljudsku potrošnju flokulacijom i ozoniranjem“ 215.000 kn

**AOP 075 PRIHODI OD FINANCIJSKE IMOVINE**

Ostvareni prihodi iznose 28.082 kn, a odnose se na prihode od kamata za depozite po viđenju za 2019. godinu 2.188 kn, prihode od zateznih kamata 4.916 kn te prihode od pozitivnih tečajnih razlika 20.978 kn.

**AOP 111 OSTALI NESPOMENUTI PRIHODI**

Prihodi iznose 2.243.640 kn i manji su za 5% u odnosu na isto izvještajno razdoblje prošle godine, a odnose se na prihode od pruženih mikrobioloških usluga preko HZZO-a temeljem uputnica iz primarne zdravstvene zaštite koje čine participacija i dopunsko zdravstveno osiguranje (1.406.023 kn), refundacije šteta od osiguranja (37.027 kn) te prihodi iz projekata financiranih sredstvima Hrvatske zaklade za znanost (800.590 kn).

**AOP 124 PRIHODI OD PRODAJE PROIZVODA I ROBE TE PRUŽENIH USLUGA**

Prihodi su veći za 48,1%, a ostvaruju se pružanjem sljedećih usluga:

* mikrobiološke usluge pacijentima temeljem uputnica suradnih zdravstvenih ustanova ili pacijentima koji sami plaćaju pretrage (usluge plaćaju naručitelji usluga ili pacijenti osobno)
* usluge ispitivanja zdravstvene ispravnosti namirnica, vode za piće i predmeta opće uporabe koje plaćaju sami naručitelji temeljem narudžbenica ili ugovora. Ukoliko su usluge obavljene temeljem zahtjeva i zapisnika Granične sanitarne inspekcije kod uvoza hrane i predmeta opće uporabe trošak usluge plaća uvoznik robe
* u slučajevima kada sanitarna inspekcija uzima uzorke za ispitivanje zdravstvene ispravnosti, izvršene usluge plaća sama ukoliko su uzeti uzorci ispravni, a ukoliko su isti neispravni plaća ih gospodarski subjekt koji ih stavlja u promet
* usluge pružanja tečaja higijenskog minimuma za stjecanje osnovnog znanja o zdravstvenoj ispravnosti namirnica i osobnoj higijeni osoba koje rade u proizvodnji i prometu namirnica
* izdavanje sanitarne iskaznice i obavljanje pregleda
* usluge cijepljenja koja nisu obavezna te usluge iz područja javnog zdravstva koje plaćaju sami naručitelji poduzeća ili građani
* usluge najma dvorana i opreme Zavoda
* usluge održavanja tečajeva (edukacija odgovornih osoba i radnika za rad s opasnim kemikalijama, biostatistika za nestatističare…..)
* izdavanje i revizija sigurnosno – tehničkog lista i potvrdnice o ispravnosti
* usluge provedbe antidopinških kontrola

**AOP 127 TEKUĆE DONACIJE**

Ostvareni prihod iznosi 2.647.844 kn i veći je za 2.628.847 kn u odnosu na prošlu godinu, a sastoji se od:

* donacija u novcu 2.443.646 kn
* donacija u naravi (potrošnog materijala i opreme) 194.586 kn

Sredstva su donirala trgovačka društva u svrhu financiranja aktivnosti suzbijanja epidemije COVID-19 te otklanjanja posljedica oštećenja uzrokovanih potresom.

* donacije za provedbu projekta ''Anketiranje oboljelih od raka jajnika i grlića vrata maternice – Roche'' 9.612 kn

**AOP 131 PRIHODI IZ NADLEŽNOG PRORAČUNA ZA FINANCIRANJE REDOVNE DJELATNOSTI PRORAČUNSKIH KORISNIKA**

Prihodi ostvareni u ovom razdoblju iznose 47.758.401 kn i veći su za 32,6 %.

Na AOP 132 (Prihodi iz nadležnog proračuna za financiranje rashoda poslovanja) iskazana su primljena sredstva za provedbu redovitih aktivnosti u okviru Programa rada za potrebe Ministarstva zdravstva te 15 % nacionalnog udjela projekta ESF – Živjeti zdravo (Zavod se nalazi izvan sustava Riznice) u iznosu 43.681.836 kn i veća su za 30% u odnosu na prošlu godinu.

Na AOP 133 (Prihodi iz nadležnog proračuna za financiranje rashoda za nabavu nefinancijske imovine) iskazani su prihodi za nabavu dugtrajne nefinancijske imovine u iznosu 4.076.565 i veći su za 69,1%.

**AOP 135 PRIHODI OD HZZO-a NA TEMELJU UGOVORNIH OBVEZA**

Prihodi od HZZO-a iznose 221.381.878 kn i veći su za 91,1 % u odnosu na prošlu godinu.

Prihodi su ostvareni temeljem ugovora o provedbi Programa rada za potrebe HZZO-a, ugovora za pružanje mikrobioloških usluga, ugovorenih usluga provedbe (nabave i skladištenja cjepiva) i promidžbe Programa cijepljenja, usluga davanja mišljenja radi priznavanja profesionalne bolesti ili ozljede na radu. Također je uvedeno i financiranje usluge dijagnostičke pretrage na SARS CoV-2.

**AOP 147 OSTALI PRIHODI**

Evidentirani prihod iznosi 234.327 kn i veći je za 148,1%, a sastoji se od jamčevina i naplaćenih garancija zadržanih zbog neispunjavanja preuzetih ugovornih obveza, refundacije troškova školarine, prijevoza, službenih putovanja.

**AOP 148 RASHODI POSLOVANJA**

Rashodi poslovanja iznose 237.139.737 kn te su veći za 26,1% u odnosu na isto razdoblje prošle godine.

**AOP 149 RASHODI ZA ZAPOSLENE**

Rashodi za zaposlene veći su za 17,9%. Na početku razdoblja bila su zaposlena 366 radnika, a na kraju 386.

**AOP 153 PLAĆE ZA PREKOVREMENI RAD**

Rashodi iznose 2.134.167 kn i veći su za 1.425.577 kn u odnosu na isto razdoblje prošle godine.

Rast troškova prekovremenog rada uzrokovan je povećanim obimom posla uslijed epidemije COVID-19.

**AOP 160 MATERIJALNI RASHODI**

Rashodi su veći za 28,8% u odnosu na prošlo izvještajno razdoblje.

**AOP 161 NAKNADE TROŠKOVA ZAPOSLENIMA**

Rashodi su ostvareni u iznosu od 2.092.822 kn i manji su za 48,6%.

Ograničenje kretanja i okupljanja uslijed epidemiološke situacije utjecali su na smanjenje službenih putovanja te odlazaka na stručna usavršavanja.

**AOP 166 RASHODI ZA MATERIJAL I ENERGIJU**

Ostvareni rashodi iznose 151.144.694 kn i veći su za 39,9%, a naznačajniji su:

* AOP 168 - troškovi nabave cjepiva (Zavod provodi nabavu, skladištenje i distribuciju cjepiva za potrebe Republike Hrvatske; prihodi se evidentiraju razmjerno nastalim troškovima; sva plaćanja prema dobavljačima idu preko HZZO-a temeljem ugovora o preuzimanju duga) u iznosu 121.101.688 kn od ukupnog iznosa 148.366.514 kn
* AOP 173- troškovi nabave službene, radne i zaštitne odjeće u iznosu 196.011 kn kao uslijed povećane potrebe za zaštitnom odjećom i obućom neophodnima za zaštitu radnika koji su izloženi COVID-19 i sudjeluju u provedbi aktivnosti prevencije, suzbijanja, testiranja virusa i cijepljenja
* donacije materijala za čišćenje, dezinfekciju, higijenske potrebe te testovi za testiranje na COVID-19 primljene u naravi iznose 394.364 kn i iskazane su kao protustavka na odgovarajućim kontima razreda 6

**AOP 174 RASHODI ZA USLUGE**

Evidentirani rashodi iznose 18.100.573 kn i manji su za 12,6% u odnosu na prošlu godinu.

**AOP 193 FINANCIJSKI RASHODI**

Rashodi iznose 136.404 kn i veći su za 20,1%, a sastoje se od troškova bankarskih usluga, platnog prometa, zateznih kamata i negativnih tečajnih razlika.

**AOP 241 PRIJENOSI IZMEĐU PRORAČUNSKIH KORISNIKA ISTOG PRORAČUNA**

Rashod iznosi 664.854 kn, a čine ga:

* prijenos sredstava partnerima (Klinika za infektivne bolesti ''Dr. Fran Mihaljević'', Državni inspektorat) na projektu EU SHARP JA u iznosu 175.805
* prijenos sredstava Prehrambeno-biotehnološkom fakultetu u iznosu 489.049 kn kao partneru na projektu ''Ublažavanje negativnih utjecaja klimatskih promjena na obradu voda površinskih akumulacija pri dobivanju vode za ljudsku potrošnju flokulacijom i ozoniranjem“

**AOP 253 OSTALE NAKNADE GRAĐANIMA I KUĆANSTVIMA**

Ostvareni rashod iznosi 308.424 kn, a odnosi se na školarine radnika previđene Planom stručnog usavršavanja i školovanja za 2020. godinu.

**AOP 289 PRIHODI OD PRODAJE NEFINANCIJSKE IMOVINE**

Rashodi iznose 18.408 kn i veći su za 13.198 kn, a čine ih:

- prihodi od prodaje stanova 4.680 kn (AOP 721)

- prihodi od prodaje prijevoznih sredstava 13.728 (AOP 317)

**AOP 341 RASHODI ZA NABAVU NEFINANCIJSKE IMOVINE**

Ostvareni rashodi iznose 8.551.707 kn, a nabavljena oprema financirana je iz sljedećih izvora:

* projekt ESF – Živjeti zdravo – 47.216 kn
* vlastita sredstva – 2.340.468 kn
* projekt Hrvatske zaklade za znanost – 412.093 kn
* projekt EU – Joint Action on Vaccination – 399.500 kn
* projekt EMCDDA – 189.182 kn
* lutrijska sredstva – 1.070.759 kn
* donirana oprema – 17.467 kn
* proračunska sredstva za izravna kapitalna ulaganja – 4.075.022

**AOP 629 DO 636 OBRAZLOŽENJE FINANCIJSKOG REZULTATA**

Preneseni višak prihoda poslovanja na dan 31.12.2019. godine iznosio je 20.115.764 kn.

Tijekom 2020. godine izvršen je povrat više doznačenih sredstava u okviru mjera stručnog osposobljavanja i pripravništva iz prethodnih godina u iznosu od 11.223 kn te je izvršen povrat 85.386 kn nepriznatih troškova projekta EU – PARENT Cross Border Patient.

Za navedeni iznos umanjen je preneseni višak prihoda poslovanja te on sada iznosi 20.019.155 kn.

Na dan 31.12.2020. godine utvrđen je višak prihoda i primitaka tekuće godine u iznosu od 72.967.710 kn. Ukupni višak prihoda i primitaka koji će biti raspoloživ u sljedećem razdoblju iznosi 87.927.863 kn.

|  |  |  |  |
| --- | --- | --- | --- |
|   |   |   |   |
| Višak prihoda poslovanja - preneseni  | 20.019.155 |   |
|   | Prihodi poslovanja |   | 318.640.746 |
|   | Rashodi poslovanja |   | 237.139.737 |
|   | **Višak prihoda poslovanja** |  | **81.501.009** |
| Manjak prihoda od nefinancijske imovine - preneseni | 5.059.002 |   |
|   | Prihodi od prodaje nefinancijske imovine |   | 18.408 |
|   | Rashodi za nabavu nefinancijske imovine |   | 8.551.707 |
|   | **Manjak prihoda od nefinancijske imovine** |  | **8.533.299** |
| Manjak primitaka od financijske imovine - preneseni | 0 |   |
|   | **Višak prihoda i primitaka tekuće godine** |  | **72.967.710** |
| **Višak prihoda i primitaka - preneseni** | **14.960.153** |   |
|   |   |   |   |
| **VIŠAK PRIHODA I PRIMITAKA RASPOLOŽIV U SLJEDEĆEM RAZDOBLJU** | **87.927.863** |

**IZVJEŠTAJ O OBVEZAMA – Obrazac OBVEZE**

Stanje obveza na dan 01.01.2020. godine iznosilo je 17.238.938 kn.

Ukupne obveze na dan 31.12.2020. godine iznose 21.812.181 kn od čega se na dospjele odnosi 622.407 kn, a na nedospjele obveze 21.189.774 kn.

Ukupne obveze prema proračunskim korisnicima na dan 31.12.2020. godine iznose 127.379 kn, a od čega su 6.514 kn dospjele, a 120.865 kn nedospjele obveze.

**IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA - Obrazac P-VRIO**

Na AOP 019 evidentirano je povećanje u iznosu 409.072 kn od čega se 11.862 odnosi na prijenos imovine između proračunskih korisnika (Ministarstvo prostornog uređenja, graditeljstva i državne imovine) i višak po inventuri 2020. u iznosu 397.210 kn.

Smanjenje rashodovane imovine po inventuri 2020. evidentirano je na AOP 020 u iznosu 175.035 kn.

Na AOP 032 evidentirano smanjenje u iznosu 2.251.451 koje se odnosi na otpis nenaplativih potraživanja i ispravak vrijednosti potraživanja.

**BILANCA – Obrazac BIL**

Ukupna imovina (AOP 001) iznosi 199.932.492 kn i veća je za 126.097.022 kn u odnosu na prethodnu godinu.

Nefinancijska imovina (AOP 002) iznosi 37.343.876 kn i veća je za 29,6%.

Financijska imovina (AOP 063) iznosi 162.588.616 kn i veća je za 117.573.556 kn u odnosu na prošlogodišnje razdoblje.

Obveze (AOP 169) iznose 22.637.117 kn i veće su za 24,4%. Dospjele obveze za rashode poslovanja iznose 336.522 kn, a nedospjele 20.902.811 kn. Dospjele obveze za nabavu nefinancijske imovine iznose 285.885 kn dok nedospjele iznose 286.963 kn.

Vlastiti izvori (AOP 229) iznose 177.295.374 kn.

Višak prihoda poslovanja (AOP 239) iznosi 95.306.641 kn, a manjak prihoda od nefinancijske imovine 7.378.779 kn

**Obvezne bilješke uz bilancu:**

**1. Popis sudskih sporova u tijeku**



**2. Popis ugovornih odnosa i slično koji uz ispunjenje određenih uvjeta mogu postati obveza ili imovina**

U Zagrebu, 01. veljače 2021. godine

Osoba za kontaktiranje: Ravnatelj

Irena Todorić, struč.spec.oec.

 doc.dr.sc. Krunoslav Capak, prim.dr.med.